Panevėžio Žemynos progimnazijos stadionas

Apie Vilniaus „Žemynos“ progimnazijos stadioną žr. Žemynos progimnazijos stadionas (Vilnius).

Panevėžio Žemynos progimnazijos stadionas – stadionas Panevėžyje, į rytus nuo Panevėžio Žemynos progimnazijos pastato. Namų rungtynes stadione žaidė FK Panevėžys, Panevėžys B, FK Ekranas (2020), FK Dembava ir FC Kupiškis. Stadionu taip pat naudojasi progimnazijos moksleiviai, Panevėžio futbolo akademija ir Panevėžio Raimundo Sargūno sporto gimnazija.

 Istorija 

2018 m. pavasarį po rekonstrukcijos atidarytas modernus „Žemynos“ progimnazijos stadionas.Yra kuo džiaugtis: Panevėžys turi naują stadioną. 2018-04-21, Jp.lt (tikrinta 2024-09-01). Naujajame stadione galima rengti aukščiausio rango varžybas, jo tribūnoje telpa 500 žiūrovų, sutvarkyti persirengimo kambariai, puikios sąlygos televizijos transliacijoms, įrengtas šiuolaikinis apšvietimas, paklota dirbtinė vokiška danga. Greitai šiame stadione bus sumontuota šiuolaikinė didelė švieslentė. Stadione, kurio matmenys atitiks tarptautinius reikalavimus, galės rungtyniauti įvairių komandų futbolininkai. Per pamokas stadionu naudosis „Žemynos“ progimnazijos moksleiviai, o po jų – ir kiti klubai bei komandos.

Į stadiono atidarymą atvyko LFF prezidentas Tomas Danilevičius, generalinis sekretorius Nerijus Dunauskas, Panevėžio meras Rytis Račkauskas, Seimo narys Povilas Urbšys, Panevėžio apskrities futbolo federacijos prezidentas Darius Butkus, daugybė kitų garbių svečių.https://naujienos.alfa.lt/leidinys/sekunde/siandien-atidarytas-zemynos-progimnazijos-stadionas/

2021 m. žiūrovų talpa buvo padidinta iki 620.https://www.sportas.lt/naujiena/430332/panevezys-b-treneris-cempionato-startui-esame-pasiruose

 Rekonstrukcija 

Buvo įrengta nauja futbolo aikštė, atnaujinti bėgimo takai, vietos teisėjams, 500 žiūrovų tribūna, apšvietimas, vaizdo stebėjimo kameros, rekonstruoti arba įrengti lietaus nuotėkų, drenažo tinklai. Naujai įrengta futbolo aikštė atitinka Pirmos lygos, bei žemesnių čempionatų reikalavimus. Rekonstrukcijos darbams 2017–2018 m. buvo skirta apie 380 tūkst. eurų, o futbolo aikštės dirbtinės dangos vertė – apie 150 tūkst. eurų. (Įskaitant vartus, ir kamuolio gaudyklių tinklus)https://projektai.panevezys.lt/projektai/rekonstruotas-zemynos-stadionas/

 Šaltiniai 

Kategorija:Panevėžio stadionai